ข้อบัญญัติองค์การบริหารส่วนตำบลบ้านใหม่ข้อบัญญัติองค์การบริหารส่วนตำบลบ้านใหม่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบ้านใหม่อำเภอบางใหญ่ จังหวัดนนทบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุม (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประเภทเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบ้านใหม่ โดยความเห็นชอบของสภาองค์การบริหารส่วนตำบลบ้านใหม่และนายอำเภอบางใหญ่ จึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบ้านใหม่ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลบ้านใหม่อำเภอบางใหญ่ จังหวัดนนทบุรี พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเส้นขนานระยะ ๑,๔๐๐ เมตร กับริมฝั่งคลองบางใหญ่ฝั่งเหนือ ด้านตะวันออก จดแนวเขตองค์การบริหารส่วนตำบลบ้านใหม่ ด้านตะวันออกด้านใต้ จดแนวเขตองค์การบริหารส่วนตำบลบ้านใหม่ด้านใต้ ด้านตะวันตก จดเส้นตั้งฉากกับคลองบางใหญ่ฝั่งเหนือ ที่จุดซึ่งทางหลวงพิเศษหมายเลข ๙ บรรจบกับคลองบางใหญ่ ฝั่งเหนือไปทางทิศตะวันตกเฉียงใต้ ตามแนวคลองบางใหญ่เป็นระยะ ๖,๗๕๐เมตรบริเวณที่ ๒ หมายความว่าพื้นที่ในเขตองค์การบริหารส่วนตำบลบ้านใหม่ ยกเว้นบริเวณที่ ๑ บริเวณที่ ๓ และพื้นที่ในเขตโรงเรียนบ้านดอนตะลุมพุกบริเวณที่ ๓ หมายความว่าบริเวณริมฝั่งคลองนราภิรมย์ ซึ่งเป็นเส้นขนานระยะ ๑๕ เมตร กับริมฝั่งคลองนราภิรมย์ฝั่งตะวันออก และบริเวณริมฝั่งคลองบางใหญ่ ซึ่งเป็นเส้นขนานระยะ ๑๕ เมตร กับริมฝั่งคลองบางใหญ่ฝั่งเหนือทั้งนี้ บริเวณที่ ๑ บริเวณที่ ๒ และบริเวณที่ ๓ปรากฏรายละเอียดตามแผนที่ท้ายข้อบัญญัตินี้ข้อ ๔ ให้กำหนดพื้นที่ในท้องที่เขตองค์การบริหารส่วนตำบลบ้านใหม่อำเภอบางใหญ่ จังหวัดนนทบุรีภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช้ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) คลังสินค้า(๖) ไซโลเก็บผลิตผลทางการเกษตร(๗) โรงกำจัดมูลฝอย(๘) โรงซื้อขายเศษวัสดุ(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ และสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช้ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารอยู่อาศัยประเภทอาคารชุด หรือ หอพัก(ค) ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑) อาคารเลี้ยงสัตว์ทุกชนิดหรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานหรือฌาปนสถาน(๓) อาคารอยู่อาศัยประเภทอาคารขนาดใหญ่(๔) ห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือ หอพัก(๖) โรงกำจัดมูลฝอยข้อ ๕ ภายในบริเวณพื้นที่ที่กำหนดไว้ตามข้อ๔ ห้ามมิให้บุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนแปลงการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนแปลงการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบ้านใหม่รักษาการตามข้อบัญญัตินี้ประกาศณ วันที่ ๒๔ เมษายน พ.ศ. ๒๕๕๕ประทีปคำหวานนายกองค์การบริหารส่วนตำบลบ้านใหม่[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบ้านใหม่เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลบ้านใหม่อำเภอบางใหญ่ จังหวัดนนทบุรี พ.ศ. ๒๕๕๕๒. บัญชีท้ายข้อบัญญัติองค์การบริหารส่วนตำบลบ้านใหม่เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลบ้านใหม่อำเภอบางใหญ่ จังหวัดนนทบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๐ ตุลาคม ๒๕๕๕ชาญ/ผู้ตรวจ๑๗ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕๒ ง/หน้า ๕๘/๕ ตุลาคม ๒๕๕๕